section_heading: Karijera
paragraph_text: Karijeru započinje 1999. godine na Sveučilištu u Wisconsinu, odnosno, u sveučilišnoj momčadi Wisconsin Badgers koja se natječe u WCHA-u koji je dio NCAA-a. Tu provodi četiri sezone odigravši 156 utakmica. U međuvremenu, na draftu 2000. godine u 4. krugu kao 119. izbor odabire ga Colorado Avalanche.<ref>[http://www.nhl.com/ice/draftsearch.htm?year=2000&round=4&supl=N NHL Draft 2000., 4. krug (NHL.com)] U sljedeće dvije sezone nastupa u dvije lige za tri različite momčadi. Većinu vremena ipak provodi u Atlantic City Boardwalk Bullies koji se natjecao u ECHL-u. Za klub upisuje sveukupno 63 boda u 101 utakmici u regularnom dijelu sezona. U sezoni 2003./04. ujedno započinje i svoju profesionalnu karijeru. U tom je razdoblju upisao i nekoliko nastupa u AHL-u za klubove Worcester IceCats i Hershey Bears. Sezonu 2005./06. započinje u ECHL momčadi Idaho Steelheads, odigravši tek tri utakmice, a onda 20. rujna 2005. godine potpisuje jednogodišnji ugovor s Dallas Starsima koji ga pak šalju u svoju AHL podružnicu Iowa Stars. U Iowi nastupa u 64 utakmice u regularnoj sezoni, odnosno 7 utakmica u doigravanju. 31. kolovoza 2006. godine potpisuje ugovor s Chicago Wolvesima, još jednim AHL klubom. U Chicagu provodi dvije sezone gdje redovno igra te pri tome upisuje 66 bodova u 151 utakmici u regularnom dijelu sezona, odnosno, 15 bodova u 39 utakmica u doigravanjima. U svojoj posljednjoj sezoni u Chicagu osvaja Calder Cup s Wolvesima. 17. srpnja 2008. godine, kao slobodan igrač, potpisuje dvogodišnji ugovor s New York Rangersima.<ref>Rangers add Calder Cup champion Fahey (NHL.com) Međutim, opet završava u AHL-u, ali ovaj put u Rangersovoj podružnici Hartford Wolf Pack. Sljedeće sezone prelazi u Colorado Avalanche u razmjeni u kojoj Rangersi pak dobivaju Nigela Williamsa.<ref>Avalanche Acquires Fahey (NHL.com) Vodstvo Avalanchea, u sezoni 2009./10., šalje ga u svoju AHL podružnicu Lake Erie Monsters gdje Fahey nastupa redovno i uspješno.